CELEX: C2007/223/08
Language: et
Date: 2007-09-22 00:00:00
Title: Kohtuasi C-338/07 P: Distribuidora Vizcaína de Papeles, S.L.-i 20. juulil 2007 esitatud apellatsioonkaebus Euroopa Ühenduste Esimese Astme Kohtu 26. aprilli 2007 . aasta otsuse peale liidetud kohtuasjades T-109/02: Bolloré SA versus komisjon, T-118/02: Arjo Wiggins Appleton versus komisjon, T-122/02: Mitsubishi HiTec Paper Bielefeld versus komisjon, T-125/02: Papierfabrik August Koehler versus  komisjon, T-126/02: M-real Zanders versus komisjon, T-128/02: Papeteries Mougeot versus komisjon, T-129/02: Torraspapel versus komisjon, T-132/02: Distribuidora Vizcaína de Papeles versus komisjon ja T-136/02: Papelera Guipuzcoana de Zicuñaga versus komisjon

22.9.2007   
            
            
               ET
            
            
               Euroopa Liidu Teataja
            
            
               C 223/7
            
         Distribuidora Vizcaína de Papeles, S.L.-i 20. juulil 2007 esitatud apellatsioonkaebus Euroopa Ühenduste Esimese Astme Kohtu 26. aprilli 2007. aasta otsuse peale liidetud kohtuasjades T-109/02: Bolloré SA versus komisjon, T-118/02: Arjo Wiggins Appleton versus komisjon, T-122/02: Mitsubishi HiTec Paper Bielefeld versus komisjon, T-125/02: Papierfabrik August Koehler versus komisjon, T-126/02: M-real Zanders versus komisjon, T-128/02: Papeteries Mougeot versus komisjon, T-129/02: Torraspapel versus komisjon, T-132/02: Distribuidora Vizcaína de Papeles versus komisjon ja T-136/02: Papelera Guipuzcoana de Zicuñaga versus komisjon
   (Kohtuasi C-338/07 P)
   (2007/C 223/08)
   Kohtumenetluse keel: hispaania
   Pooled
   
      Apellant: Distribuidora Vizcaína de Papeles, S.L. (esindaja: advokaat E. Pérez Medrano)
   
      Teised menetluspooled: Euroopa Ühenduste Komisjon
   Apellandi nõuded
   
               —
            
            
               Tunnistada käesolev hagi vastuvõetavaks ja põhjendatuks;
            
         
               —
            
            
               Tühistada vaidlustatud kohtuotsus täielikult või osaliselt hagejat mõjutavas osas kõigi või osade viidatud õiguslike aluste põhjal ja teha selle kohtuotsuse tühistamisest kõik vajalikud õiguslikud järeldused nii siis, kui Euroopa Kohus ise asja lahendab, kui ka siis, kui ta saadab asja tagasi Esimese Astme Kohtusse;
            
         
               —
            
            
               Tühistada või vähendada Esimese Astme Kohtus vaidlustatud komisjoni 20. detsembri 2001. aasta otsusega 2004/337/EÜ EÜ asutamislepingu artikli 81 ja EMP lepingu artikli 53 kohaldamise menetluses (juhtum COMP/E-1/36.212 — Isekopeeruv paber) (1) määratud trahv;
            
         
               —
            
            
               Mõista kõik menetlusest tulenevad kohtukulud välja komisjonilt;
            
         
               —
            
            
               Mõista komisjonilt välja need kohtukulud, mis on seotud Esimese Astme Kohtu menetlusega.
            
         Väited ja peamised argumendid
   
               1.
            
            
               On rikutud õigust õiglasele kohtumenetlusele seoses hinnanguga väidetavale osalemisele Hispaania turgu käsitleva kartelli teatud kohtumistel ja Euroopa kartellikokkuleppes osalemisele.
            
         
               2.
            
            
               On rikutud süütuse presumptsiooni seoses väidetavaid rikkumisi puudutavate tõendite hindamisega.
            
         
               3.
            
            
               On rikutud ühenduse õigust, kuna trahv on ebaproportsionaalne ja ebaõiglane, võrreldes rikkumise raskusastmega, komisjon on rikkunud trahvide arvutamise ja kergendavate asjaolude kohaldamise eeskirju ning ei ole esitanud põhjendusi teatud kergendavate asjaolude hindamisel.
            
         
               4.
            
            
               On rikutud õigust õiglasele kohtumenetlusele mõistliku aja jooksul.
            
         
      (1)  ELT 2004, L 115, lk 1.